Wekîla verên a HDPyî ya Amedî Çaglare Demîrele vera caardişanê teberê merdimîya yê zîndanan dest pê grevê vêşanîye kerd.
Demîrele ke Zîndanê Kandira ra dayîka xo Gulperî Demîrel de bi rayîre telefenî qisey kerd da pêhesnayene ke a vera binpaykerdişê heqan ê zîndanî destpê grevê vêşanîye kena. Demîrele bale ante ser ke zîndanan de çend şino caardişê keyfîyî zafêr benê û vat koguşê ke yenê sereştene de şetê janî yenê binpaykerdene û bi saetan tede manenê û dest nanê çî-mî yê taybetî ser. Demîrele vat a pîya bi embaza xo Sehere Orçu vera binpaykerdişê heqan seba panc rojan  ewro ra tepîya dest pê grevê vêşanîye kerd.
